ഖത്തര് യൂത്ത് വിങ് ധനസഹായം നല്കി ദോഹ: ഖത്തര് ഇന്കാസ് യൂത്ത് വിങ് നേതൃത്വത്തില് പാലക്കാട് സ്വദേശിനിക്ക് സ്ഥലവും വീടുവെക്കാന് ധനസഹായവും നല്കി. സ്ഥലം വാങ്ങാനും വീടും വെക്കാനുമുള്ള തുകയുടെ ആദ്യ ഗഡുവായ മൂന്നു ലക്ഷം രൂപ കഴിഞ്ഞദിവസം ദോഹയില് നടന്ന ചടങ്ങില് കൈമാറി. എന്.ടി. ഷരീഫില്നിന്ന് പി.സി. നൗഫല് കട്ടുപ്പാറ തുക എറ്റുവാങ്ങി. അനീസ് കെ.ടി. വളപുരം, ജിഷ ജോര്ജ് ഇടപ്പള്ളി എന്നിവര് നേതൃത്വം നല്കി. ഇര്ഫാന് പകര, നിയാസ് കൈപ്പേങ്ങല്, ജിജോ ജോര്ജ്, അക്രം കെ. മുഹമ്മദാലി, ലിംസണ് പീച്ചി എന്നിവര് പങ്കാളികളായി.